Something in the Air av Thunderclap Newman

«**Something in the Air**» er ein song spelt inn av Thunderclap Newman og skriven av Speedy Keen, som òg song på songen. Han låg på toppen av den britiske singellista i tre veker i juli 1969. Songen er blitt nytta i filmar, fjernsyn og reklamar, og har blitt spelt inn av mange andre artistar. Songen vart gjeven ut på det einaste albumet til Thunderclap Newman, *[[Hollywood Dream]]*, over eit år seinare. 

## Thunderclap Newman
I 1969 var Pete Townshend, gitaristen i The Who, drivkrafta bak danninga av bandet. Konseptet var å skape eit band som skulle spele songar skrivne av trommeslagaren og songaren Speedy Keen, som ahdde skrive «Armenia City in the Sky», opningssporet på Who-albumet *[[The Who Sell Out]]*. Townshend henta inn jazzpianisten Andy 'Thunderclap' Newman (ein ven frå studietida), og den 15 år gamle gitaristen Jimmy McCulloch, som sidan spelte sologitar i Paul McCartney sitt Wings frå 1974 til 1977, før han døydde av ein heroinoverdose i 1979, 26 år gammal. Keen spelte trommer og song. 

Townshend produserte singelen, arrangerte strykarane og spelte bass på songen under pseudonymet Bijou Drains. Songen heitte opphavleg «Revolution», men fekk seinare nytt namn for å ikkje forvekslast med Beatles-songen med same namnet frå 1968.

Singelen gjekk til topps i Storbritannia berre tre veker etter han kom ut. Suksessen kom brått på, og det var ingen planar om å framføre songen live. Etter kvart vart det sett saman eit band med Jim Pitman-Avory på bass og den eldre broren til McCulloch, Jack, på trommer. Dei spelte eit par konsertar. Dei klarte ikkje å følgje opp suksesen og bandet vart ein one hit wonder. Labelle spelte sidan inn ein versjon av songen i lag med «The Revolution Will Not Be Televised» av Gil Scott-Heron i 1973 på albumet *[[Pressure Cookin']]*.

## Medverkande
*Speedy Keen - solovokal, trommer
*Jimmy McCulloch - solo- og rytmegitar
*Pete Townshend - bassgitar (omtalt som «Bijou Drains»), orkesterarrangement
*Andy Newman - piano, solovokal på «Wilhelmina»

## Andre versjonar
Songen er blitt spelt inn av mange andre artistar, som The Mandrake Memorial i 1969; Labelle i 1973;  Herbie Mann i 1974; Simon Park i 1974; Gamma i 1980; Eurythmics i 1985; Fish i 1991; The Lightning Seeds og Trip Shakespeare i 1992; Tom Petty and the Heartbreakers i 1993; U.K. Subs i 2000; The Superjesus i 2001; Elbow og Wellwater Conspiracy i 2003, Hayley Sanderson i 2006, og Donald Fagen med Dukes of September og Polyphonic Spree på konsert i 2010; Velvet Truckstop i 2013.

## Lister (Thunderclap Newman-versjonen)

## Lister (Tom Petty-versjonen)

## I film
«Something in the Air» av Thunderclap Newman er brukt i fleire filmar, som *[[filmen The Magic Christian|The Magic Christian]]* (1969) og *[[filmen The Strawberry Statement|The Strawberry Statement]]* (1970) (som var med på å ta singelen til 37. plassen i USA) og seinare *[[filmen Kingpin (1996)|Kingpin]]* (1996), *[[Almost Famous]]* (2000), *[[The Dish]]* (2000), og *[[filmen The Girl Next Door (2004)|The Girl Next Door]]* (2004). 

Songen er òg mykje nytta i fjernsyn or reklamar. 

## Kjelder

**Denne artikkelen bygger på «[[:en:Something in the Air (song)|Something in the Air (song)]]» frå ,  den 26. mars 2015.* 
*** oppgav desse kjeldene:*